pythainlp/thai-financial-dataset huggingface dataset:
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1. ปัจจัยความเสี่ยง 2

2. ลักษณะการประกอบธุรกิจ 3-5

3. การประกอบธุรกิจของแต่ละสายผลิตภัณฑ์ 5-11

4. การวิจัยและพัฒนา 11

5. ทรัพย์สินที่ใช้ในการประกอบธุรกิจ 11-12

6. โครงการในอนาคต 12

7. ข้อพิพาททางกฎหมาย 12

8. โครงสร้างเงินทุน 12-13

9. การจัดการ 14-26

10. การควบคุมภายใน 26

11. รายการระหว่างกัน 26-29

12. ฐานะการเงินและผลการดำเนินงาน 29-39

13. ข้อมูลอื่นที่เกี่ยวข้อง 39

ส่วนที่ 3 การรับรองความถูกต้องของข้อมูล 40-41

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 42-44

เอกสารแนบ 2 รายละเอียดเกี่ยวกับกรรมการของบริษัทและบริษัทย่อย 45
5. ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

(ก) ที่ดินที่ตั้งสำนักงานใหญ่และโรงงาน - ที่ดินที่มีกรรมสิทธิเป็นเจ้าของ เนื้อที่รวม 917 ไร่
76.9 ตารางวา มูลค่าทางบัญชี ณ วันที่ 31 ธันวาคม 2546 จำนวนเงิน 113.80 ล้านบาท

- ที่ดินเช่า บริเวณท่าเรือน้ำลึก จังหวัดสงขลา เนื้อที่ 4,805 ตารางเมตร สัญญาเช่า ระยะเวลา
5 ปี (เดือนธันวาคม ปี 2545-เดือนพฤศจิกายน ปี 2550) ค่าเช่า 0.12 ล้านบาทต่อเดือน ณ
วันที่ 31 ธันวาคม 2546 มีภาระคงค้างค่าเช่าและภาษี 10.2 ล้านบาท
อายุสัญญาคงเหลือระยะเวลา 4 ปี

(ข) อาคาร โรงงาน (มีกรรมสิทธิเป็นเจ้าของ) - สำนักงานใหญ่ จำนวน 1 หลัง (5 ชั้น
มีชั้นลอย) บนที่ดินเนื้อที่ 159 ตารางวา เนื้อที่ใช้สอย 1,872.92 ตารางเมตร มูลค่าทางบัญชี ณ
วันที่ 31 ธันวาคม 2546 จำนวนเงิน 15.01 ล้านบาท

- โรงงาน อาคารสำนักงาน อาคารให้เช่าและอาคารที่พักอาศัยในโรงงาน

จำนวน 10 บริษัท มีมูลค่าทางบัญชี ณ วันที่ 31 ธันวาคม 2545 จำนวนเงิน 284.38 ล้านบาท
ที่ดินและอาคารโรงงานรวม ติดจำนองสถาบันการเงินมูลค่ารวม 411.38 ล้านบาท

(ค) เครื่องจักร เครื่องจักรที่มีกรรมสิทธิเป็นเจ้าของ จำนวนรวม 273 เครื่อง มูลค่าทางบัญชี ณ
วันที่ 31 ธันวาคม 2546 จำนวนเงิน 288.24 ล้านบาท ติดจำนองสถาบันการเงินมูลค่ารวม
347.25 ล้านบาท

(2) ราคาประเมินของที่ดินและอาคารที่มีไว้เพื่อขาย

ไม่มี

(3) สินทรัพย์ที่ไม่มีตัวตนที่สำคัญในการประกอบธุรกิจ เช่น สิทธิบัตร สัมปทาน ลิขสิทธิ์

เครื่องหมายการค้า

  ไม่มี

  (4) นโยบายการลงทุนในบริษัทย่อยและบริษัทร่วม

  ณ วันที่ 31 ธันวาคม 2546 บริษัทมีเงินลงทุนในบริษัทย่อยและบริษัทร่วมในธุรกิจต่างๆ

คือ ธุรกิจผลิตสินค้าเพื่อจำหน่าย มูลค่ารวม 745.38 ล้านบาท และธุรกิจบริการมูลค่ารวม 20.60
ล้านบาท

โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 41 ของสินทรัพย์รวม 

บริษัทมีนโยบายการลงทุนในธุรกิจที่เกี่ยวกับยางพารา คือ น้ำยางข้นและผลิตภัณฑ์จากยาง
การลงทุนแต่ละครั้ง ไม่มีการกำหนดสัดส่วนการลงทุนเทียบกับสินทรัพย์รวม แต่จะพิจารณาถึง
โอกาสความสำเร็จของโครงการ และกำหนดเงินลงทุนตามที่จำเป็นต้องใช้ของโครงการ

ทางด้านนโยบายการบริหารงานจะมีการแต่งตั้งกรรมการบริษัทหรือตัวแทนเข้าไปดำรงตำแหน่งกรรมการบริษัทและผู้มีอำนาจลงนามในบริษัทย่อยและบริษัทร่วม
เพื่อให้มีอำนาจควบคุมและมีส่วนร่วมในการกำหนดนโยบายในการดำเนินธุรกิจ
6 . โครงการในอนาคต (Future Plan)

ไม่มีโครงการใหม่
1. ปัจจัยความเสี่ยง

(1) ความเสี่ยงจากราคาและปริมาณวัตถุดิบ

บริษัทดำเนินธุรกิจผลิตและจำหน่ายน้ำยางพาราเข้มข้น
และผลิตภัณฑ์สำเร็จรูปที่ใช้น้ำยางพาราเข้มข้นเป็นวัตถุดิบหลัก ดังนั้น
ความผันผวนของราคาน้ำยางสดมีผลโดยตรงต่อต้นทุนการผลิตของบริษัท
ซึ่งราคาของวัตถุดิบน้ำยางสดนั้นเคลื่นไหวในลักษณะท่สะท้อนสภาวะอุปสงค์และอุปทานของตลาดยางพาราโลกและต่อต้นทุนการผลิตของบริษัทคือ
การนำเข้ายางพาราของประเทศจีน และการที่สต็อกยางพาราในประเทศผู้ใช้หลักรายต่าง ๆ
อยู่ในระดับปริมาณที่ต่ำมาก
ทั้งสองปัจจัยนี้เป็นสิ่งที่ผลักดันอุปสงค์และทำให้ราคายางพาราสูงอย่างต่อเนื่อง
และส่งผลต่อต้นทุนผลิตของน้ำยางพาราเข้มข้นและผลิตภัณฑ์สำเร็จรูปของบริษัท
เพื่อเป็นการลดความเสี่ยงนี้
บริษัทจึงมีการทำสัญญาซื้อขายกับลูกค้าส่วนหนึ่งในราคาขายน้ำยางข้นที่อ้าวอิงจากราคายางในตลาดโลก
เพื่อลดผลกระทบจากความผันผวนของต้นทุนวัตถุดิบ

ในแง่ปริมาณวัตถุดิบ(น้ำยางสด)
นั้นมีลักษณะเป็นพืชผลเกษตรที่มีปริมาณผลผลิตอ่อนไหวต่อปัจจัยเรื่องภูมิอากาศ
ประกอบกับปริมาณผลผลิตมีลักษณะเป็นไปตามฤดูกาล
ทำให้ยากต่อการคาดการณ์จำนวนวัตถุดิบที่แน่นอนที่จะป้อนโรงงาน อย่างไรก็ตาม
การที่บริษัทมีโรงงานผลิตกระจายอยู่ใน 3 ภาค ทำให้ลดความเสี่ยงจากการขาดแคลนวัตถุดิบลงได้

(2) ความเสี่ยงด้านการเงิน

จากสถานการณ์ราคายางโลกตั่งแต่ ปี 2545
ที่มีการปรับตัวสูงขึ้นอย่างต่อเนื่องทำให้บริษัทต้องใช้เงินทุนหมุนเวียนสูงขึ้นในการซื้อวัตถุดิบ
เพื่อทำการผลิตสินค้าและเก็บสต็อก
ซึ่งสถาบันการเงินที่ให้การสนับสนุนการดำเนินงานของบริษัทเข้าใจในสถานการณ์และให้ความสนับสนุนด้านเงินทุนหมุนเวียนเพิ่มขึ้น
ส่วนที่ 1

  ข้อมูลสรุป (Executive Summary)

บริษัท บริษัทย่อย บริษัทร่วมประกอบธุรกิจหลัก เป็นผู้ผลิตน้ำยางข้น และ ผลิตภัณฑ์จากน้ำยาง
ดำเนินธุรกิจสวนยาง เป็นนายหน้าในตลาดสินค้าเกษตรล่วงหน้า และเป็นผู้ให้บริการในธุรกิจอื่นๆ
ซึ่งเกี่ยว เนื่องกับอุตสาหกรรมยางพารา บริษัทผลิตสินค้าที่ได้มาตราฐาน
โดยได้รับการรับรองคุณภาพในระบบ ISO 9001 ปี 2000 จากตัวเลขการผลิตในปี 2546
กลุ่มบริษัทฯ ยังคงเป็นผู้ผลิตน้ำยางข้นรายใหญ่ที่สุดในโลก โดยมีการผลิตถึง 140,000 ตัน
แม้ว่ากลุ่มบริษัทฯ จะดำเนินการในธุรกิจหลายประเภท แต่รายได้และกำไร
ยังคงมาจากกลุ่มน้ำยางข้นเป็นหลัก โดยบริษัทฯ มีส่วนแบ่งการตลาดในประเทศ ร้อยละ 17
ซึ่งลูกค้าหลัก ๆ คือ บริษัทผู้ผลิตผลิตภัณฑ์ยางต่าง ๆ ผู้ผลิตรายใหญ่ในแต่ละอุตสาหกรรม
และกลุ่มบริษัทข้ามชาติที่เป็นนายหน้าในต่างประเทศ

บริษัทได้ให้ความสำคัญกับการบริหารงานให้มีประสิทธิภาพโดยการบริหารด้วย Balance Score
Card เพื่อกำหนดกลยุทธ์ และเป้าหมายในการบริหารได้ชัดเจน
ทั้งนี้เนื่องจากบริษัทตระหนักว่าธุรกิจในปัจจุบันมีการแข่งขันสูงขึ้น
ดังนั้นความสามารถในการเปลี่ยนแปลงกลยุทธ์ และ แผนดำเนินงาน เพื่อให้สอดคล้องกับ
ความต้องการของตลาดและลูกค้า จึงเป็นสิ่งที่สำคัญ
11. รายการระหว่างกัน

(1) รายการระหว่างกันกับบุคคลที่อาจมีความขัดแย้งในปี 2546 ในปี 2546 บริษัทฯ
มีรายการธุรกิจที่สำคัญกับบริษัทและบุคคลที่เกี่ยวข้องกัน
ซึ่งเกี่ยวข้องกันโดยการมีผู้ถือหุ้นหรือกรรมการหรือผู้บริหารบางส่วนร่วมกัน
รายการที่เกิดขึ้นเป็นไปโดยทางการค้าปกติดังนี้

  (ก) รายการซื้อ-ขายระหว่างกันที่เกี่ยวกับการค้าปกติ[]

(ข) รายการซื้อ-ขายระหว่างกันที่ไม่เกี่ยวกับการค้าปกติ บริษัทฯ ได้ขายห้องชุดพักอาศัยจำนวน 4
ห้อง ให้แก่นายสุวาสิทธิ์ ดีวาน (ผู้บริหารในบริษัท) และนายวิชัย สุทัศน์วัชรา
(น้องเขยผู้บริหารในบริษัท) บุคคลที่เกี่ยวข้องกัน ในราคารวม 2 ล้านบาท
ซึ่งสูงกว่ามูลค่าตามบัญชีที่ราคา 1.5 ล้านบาท เพื่อลดดอกเบี้ยจ่ายและค่าใช้จ่ายในการดูแลรักษา

  (ค) รายการให้บริการระหว่างกัน

บจก.ไทยเท็คซ์ มินิ ลาเท็คซ์ แฟคตอรี่ ได้เช่าที่ดินเนื้อที่ 10 ไร่ จากนายประกิต วรประทีป
บุคคลที่เกี่ยวข้องกัน เพื่อตั้งโรงงานน้ำยางข้นขนาด 5 เครื่องที่จังหวัดจันทบุรี ค่าเช่าปีละ 60,000
บาท ระยะเวลาเช่า 10 ปี สัญญาเช่าหมดอายุเดือนสิงหาคม 2555

  (ง) รายการดอกเบี้ยรับและดอกเบี้ยจ่ายระหว่างกัน

ไม่มี

  (จ) รายการค้ำประกันหนี้สินระหว่างกัน

  บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์

เท๊คซ บจก.เอ็กซ์เซลรับเบอร์ และ บจก.โอเรียนท์สุราษฎร์รับเบอร์ลาเท็คซ์
ค้ำประกันหนี้สินจากสถาบันการเงินให้แก่บจก.ที อาร์ แอล ซี บริษัทที่เกี่ยวข้องกัน จำนวน 5
ล้านบาท

นโยบายในการกำหนดราคาของรายการระหว่างกัน

รายละเอียดนโยบายอยู่ในหมายเหตุงบการเงิน ข้อที่ 4 หน้าที่ 6-12
ในรายงานงบการเงินประจำปี 2546 ที่ได้รับการตรวจสอบจากผู้สอบบัญชีรับอนุญาต

(2) ความจำเป็นและความสมเหตุสมผลของรายการ -
รายการซื้อ-ขายระหว่างกันที่เกี่ยวกับการค้าปกติ รายการระหว่างกันต่างๆ
เป็นรายการที่มีการซื้อ-ขายระหว่างกันมาเป็นเวลานาน โดยซื้อขายกันตามนโยบายราคาตลาด -
รายการให้บริการระหว่างกัน โรงงานขนาดเล็กขนาด 5 เครื่อง ไม่ควรมีเงินลงทุนสูง
ค่าเช่าที่ดินแปลงดังกล่าวอยู่ในอัตราที่ต่ำกว่าราคาตลาดในทำเลนั้น
ทำให้บริษัทไม่มีภาระการลงทุนสูง - รายการค้ำประกันหนี้สินระหว่างกัน
การค้ำประกันให้แก่บริษัทที่เกี่ยวข้องกัน คือ บจก.ที อาร์ แอล ซี (ผู้ถือหุ้นใหญ่สัดส่วนร้อยละ
12.40) เป็นรายการที่เกิดขึ้นตั้งแต่ในอดีตที่บริษัทดังกล่าวเป็นบริษัทแม่ของกิจการทั้งกลุ่ม

คณะกรรมการบริษัทและคณะกรรมการตรวจสอบได้รับรองรายการระหว่างกันข้างต้น เมื่อวันที่ 25
กุมภาพันธ์ 2547

(3) มาตรการหรือขั้นตอนการอนุมัติการทำรายการระหว่างกันที่เกี่ยวกับการค้าปกติ
คณะกรรมการบริษัทฯ จะประชุมเพื่อกำหนดนโยบายราคาปีละหนึ่งครั้ง
ระดับผู้จัดการจะเป็นผู้นำนโยบายมากำหนดและอนุมัติราคาในการทำรายการแต่ละครั้ง

(4) นโยบายหรือแนวโน้มการทำรายการระหว่างกันในอนาคต
บริษัทไม่มีนโยบายการทำรายการใหม่ แต่ถ้าจำเป็น จะพิจารณาให้เกิดประโยชน์สูงสุดต่อผู้ถือหุ้น
ส่วนรายการในปี 2546 ก็ยังคงมีต่อเนื่องในปี 2547
10. การควบคุมภายใน

คณะกรรมการบริษัทเห็นว่าเพียงพอและเหมาะสมแล้ว จะเห็นได้ว่าบริษัทมีฝ่ายตรวจสอบภายใน
ที่จะต้องปฏิบัติงานและรายงานต่อคณะกรรมการตรวจสอบ
ซึ่งมีการประชุมและประเมินผลอย่างน้อยเดือนละครั้งเป็นประจำพร้อมกับรายงานให้ที่ประชุมกรรมการบริษัททราบ
ฉะนั้นเมื่อมีการควบคุมภายในรัดกุมและเหมาะสมแล้ว บริษัทและบริษัทย่อย
สามารถปกป้องทรัพย์สินของบริษัทและบริษัทย่อยอันจะเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอนั้นย่อมไม่เกิดขึ้น
7. ข้อพิพาททางกฏหมาย

บริษัทและบริษัทย่อยไม่มีคดีหรือข้อพิพาททางกฏหมายที่มูลค่าเกินกว่าร้อยละ 5 ของส่วนของผู้ถือหุ้น ณ
วันที่ 31 ธันวาคม 2546 ไม่มีคดีที่จะกระทบต่อการดำเนินธุรกิจของบริษัทอย่างมีนัยสำคัญ
และไม่มีคดีที่มิได้เกิดจากการประกอบธุรกิจโดยปกติของบริษัท
4. การวิจัยและพัฒนา

บริษัทมีนโยบายในการวิจัยและพัฒนาผลิตภัณฑ์ให้มีคุณภาพตามมาตรฐานสากล
เพื่อสินค้าจะได้รับการยอมรับจากลูกค้าทั้งในประเทศและต่างประเทศ
จึงมีการว่าจ้างช่างเทคนิคชาวต่างชาติหลายท่าน
ซึ่งมีความชำนาญทางด้านการผลิตน้ำยางข้นและผลิตภัณฑ์สำเร็จรูปจากยางพารา
เพื่อปรับปรุงผลิตภัณฑ์เดิมให้มีคุณภาพดีขึ้นและลดต้นทุนการผลิตให้ต่ำลงอย่างต่อเนื่อง ตั้งแต่ปี 2544
บริษัทได้เล็งเห็นถึงความจำเป็นของการวิจัยและพัฒนา
ซึ่งควรจะต้องมีบุคคลากรภายในองค์กรที่จะพัฒนางานด้านนี้โดยตรง
จึงได้จัดตั้งฝ่ายวิจัยและพัฒนาขึ้นมาเพื่อทำงานด้านพัฒนาผลิตภัณฑ์ของบริษัททั้งกลุ่มและนำเทคโนโลยีการผลิตใหม่ๆ
เข้าสู่กิจการ
ส่วนที่ 3

  การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีให้เป็น ดังนี้

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดใน
สายงานบัญชี ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่าง
ถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายในทุกวันพุธสัปดาห์สุดท้ายของเดือน
ต่อคณะกรรมการบริษัทและกรรมการตรวจสอบ ของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายวรเทพ วงศาสุทธิกุล เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวรเทพ วงศาสุทธิกุล กำกับไว้

ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

 ชื่อ ตำแหน่ง ลายมือชื่อ

1. นายอุดม ธนากรนิธิกุล รองประธานกรรมการ ………………………………

2. นายวรเทพ วงศาสุทธิกุล กรรมการผู้จัดการ ………………………………

3. นายไพบูลย์ วรประทีป กรรมการ ………………………………

และผู้ดำรงตำแหน่งบริหารสูงสุดในสายงานบัญชี

ชื่อ ตำแหน่ง ลายมือชื่อ

4. นายปรัชญ์นนท์ เต็มฤทธิกุลชัย กรรมการ ………………………………

5. นายสุชาติ เจริญพรพานิชกุล กรรมการ ………………………………

ชื่อ ตำแหน่ง ลายมือชื่อ

ผู้รับมอบอำนาจ นายวรเทพ วงศาสุทธิกุล กรรมการผู้จัดการ ……………………………..

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว และด้วยความระมัด
ระวังในฐานะกรรมการบริษัท ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน
เป็นเท็จ ทำให้ผู้อื่นสำคัญผิด หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายวรเทพ วงศาสุทธิกุล เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวรเทพ วงศาสุทธิกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายวิโรจน์ วงศ์ปิยะสถิตย์ กรรมการ ………………………………

2. นายวันชัย ธนิตติราภรณ์ กรรมการ ………………………………

3. นายธนวัฒน์ พานิชเกษม กรรมการ ………………………………

4. นายทิวา สรรพกิจ กรรมการ ………………………………

5. นายเออร์วิน มูลเลอร์ กรรมการ ………………………………

6. นายกฤษณ์ สฤษฎีชัยกุล กรรมการ ………………………………

 ชื่อ ตำแหน่ง ลายมือชื่อ

ผู้รับมอบอำนาจ นายวรเทพ วงศาสุทธิกุล กรรมการผู้จัดการ ………………………………
8. โครงสร้างเงินทุน

(1) หลักทรัพย์ของบริษัท (ก) บริษัทมีทุนจดทะเบียน 500 ล้านบาท เรียกชำระแล้ว 272.63
ล้านบาท แบ่งเป็นหุ้นสามัญ 27,263,106 หุ้น มูลค่าหุ้นละ 10 บาท (ข)
บริษัทไม่มีหุ้นประเภทที่มีสิทธิหรือเงื่อนไขแตกต่างจากหุ้นสามัญ เช่นหุ้นบุริมสิทธิ (ค)
บริษัทไม่มีโครงการออกและเสนอขายหุ้นหรือหลักทรัพย์แปลงสภาพให้กองทุนรวม
เพื่อผู้ลงทุนซึ่งเป็นคนต่างด้าว (Thai Trust Fund)
หรือมีการออกตราสารแสดงสิทธิในผลตอบแทนจากหลักทรัพย์อ้างอิง (NVDR)
ที่มีหุ้นของบริษัทเป็นหลักทรัพย์อ้างอิง (ง) บริษัทไม่มีหลักทรัพย์อื่นที่ไม่ใช่หุ้นสามัญ เช่น หุ้นกู้ ตั๋วเงิน
หลักทรัพย์แปลงสภาพฯ (จ) กลุ่มผู้ถือหุ้นมีข้อตกลงระหว่างกัน
ในเรื่องที่มีผลกระทบต่อการออกและเสนอขายหลักทรัพย์ คือ มติที่ประชุมสามัญผู้ถือหุ้นครั้งที่ 1/2541
ในวันที่ 28 เมษายน 2541 ได้อนุมัติเกี่ยวกับหุ้นสามัญที่ยังไม่ได้เรียกชำระอีกจำนวน 300 ล้านบาท
หรือ 30 ล้านหุ้น ดังนี้

1. จำนวน 20 ล้านหุ้น ให้ดำเนินการขายให้แก่ผู้ถือหุ้นเดิม ในสัดส่วน 1 หุ้นเดิม ต่อ 1 หุ้นใหม่
ราคาหุ้นละ 15 บาท ในกรณีที่ผู้ถือหุ้นเดิมจองซื้อหุ้นจำนวน 20
ล้านหุ้นไม่หมดให้จัดสรรให้แก่กรรมการ (นายอุดม ธนากรนิธิกุล นายวรเทพ วงศาสุทธิกุล
นายไพบูลย์ วรประทีป และนายปรัชญ์นนท์ เต็มฤทธิกุลชัย) 2. จำนวน 10 ล้านหุ้น
ให้พิจารณาเสนอขายให้แก่บุคคล ซึ่งเป็นนักลงทุน 17
ประเภทตามประกาศของคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์
เงื่อนไข และวิธีในการอนุญาต ลงวันที่ 18 พฤษภาคม 2535 ทั้งนี้ รายละเอียดในการจัดสรร เช่น
เงื่อนไข ระยะเวลา หรือ รายละเอียดอื่นๆ
ให้อยู่ในดุลยพินิจของคณะกรรมการตามที่เห็นเหมาะสมจำนวนหุ้นที่เหลือรอจัดสรร จากข้อ 1 ในปี
2541 ได้มีการเรียกชำระหุ้นเพิ่มทุนจากผู้ถือหุ้นเดิม ผลจากการเสนอขายสามารถจำหน่ายหุ้นได้
5,645,106 หุ้น ดังนั้น จำนวนหุ้นในข้อ 1. จะเหลือรอจัดสรรได้อีก 14,354,894 หุ้น
ซึ่งในปัจจุบันยังไม่มีการจองซื้อจากกรรมการที่มีสิทธิซื้อหุ้นดังรายนามข้างต้น
การให้สิทธิกรรมการจัดซื้อหุ้นสามัญที่คงเหลือจากการจำหน่ายให้แก่ผู้ถือหุ้นเดิม
เพื่อให้กรรมการผู้ซึ่งเป็นผู้ถือหุ้นรายใหญ่และกรรมการบริหารมีโอกาสเพิ่มจำนวนและสัดส่วนการถือครองหุ้น
ซึ่งก่อให้เกิดประโยชน์ต่อผลการดำเนินงานของบริษัทที่จะได้เงินทุนเพิ่มเข้ามาหมุนเวียนและใช้ลงทุนในกิจการ
จากข้อ 2. ในปี 2542 ได้มีการจัดสรรและเสนอขายหุ้นแบบเฉพาะเจาะจงให้แก่ บจก.เวิลด์
เลเท็คซ ซัพพลาย จำนวน 1,318,000 หุ้น และในปี 2545
ได้มีการจัดสรรและเสนอขายหุ้นแบบเฉพาะเจาะจงให้แก่นักลงทุนรายใหม่ 9 ราย จำนวน
300,000 หุ้น ดังนั้นจะเหลือหุ้นข้อ 2 รอจัดสรรได้อีก 8,382,000 หุ้น
ปัจจุบันบริษัทเหลือหุ้นสามัญที่รอจัดสรรจากข้อ 1 และ 2 รวม 22,736,894 หุ้น

(2) ผู้ถือหุ้น รายชื่อกลุ่มที่ถือหุ้นสูงสุด 10 รายแรก ณ วันปิดสมุดทะเบียนล่าสุด (8 เมษายน
2547)

[]

(3) นโยบายการจ่ายเงินปันผล บริษัทมีนโยบายการจ่ายเงินปันผลไม่เกินสัดส่วนร้อยละ 60
ของกำไรสุทธิ สำหรับบริษัทย่อยมีนโยบายการจ่ายเงินปันผลไม่เกินสัดส่วนร้อยละ 100
ของกำไรสุทธิ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2547

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 4-5

3. การประกอบธุรกิจของแต่ละสายผลิตภัณฑ์ 6-11

4. การวิจัยและพัฒนา 12

5. ทรัพย์สินที่ใช้ในการประกอบธุรกิจ 13

6. โครงการในอนาคต 14

7. ข้อพิพาททางกฎหมาย 14

8. โครงสร้างเงินทุน 15-16

9. การจัดการ 17-28

10. การควบคุมภายใน 29

11. รายการระหว่างกัน 30-31

12. ฐานะการเงินและผลการดำเนินงาน 32-42

13. ข้อมูลอื่นที่เกี่ยวข้อง 43

ส่วนที่ 3 การรับรองความถูกต้องของข้อมูล 44-45

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 46-48

เอกสารแนบ 2 รายละเอียดเกี่ยวกับกรรมการของบริษัทและบริษัทย่อย 49

เอกสารแนบ 3 อื่นๆ 49
5. ทรัพย์สินที่ใช้ในการประกอบธุรกิจ

  (1) ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

(ก) ที่ดินที่ตั้งสำนักงานใหญ่และโรงงาน - ที่ดินที่มีกรรมสิทธิเป็นเจ้าของ เนื้อที่รวม 963ไร่ 2
งาน 76.9 ตารางวา มูลค่าทางบัญชี ณ วันที่ 31 ธันวาคม 2547 จำนวนเงิน 124.37
ล้านบาท - ที่ดินเช่า บริเวณท่าเรือน้ำลึก จังหวัดสงขลา เนื้อที่ 4,805 ตารางเมตร สัญญาเช่า
ระยะเวลา 5 ปี (สิ้นสุดพฤศจิกายน ปี 2550) ค่าเช่า 0.12 ล้านบาทต่อเดือน
ตั้งแต่เดือนธันวาคม 2547 ได้หยุดจ่ายค่าเช่า คาดว่า จะเลิกสัญญาเช่า เนื่องจากมีรายได้น้อย ณ
31 ธันวาคม 2547 ไม่มีภาระค่าเช่าค้างจ่าย (ข) อาคาร โรงงาน (มีกรรมสิทธิเป็นเจ้าของ) -
สำนักงานใหญ่ จำนวน 1 หลัง (5 ชั้น มีชั้นลอย) บนที่ดินเนื้อที่ 159 ตารางวา เนื้อที่ใช้สอย
1,872.92 ตารางเมตร มูลค่าทางบัญชี ณ วันที่ 31 ธันวาคม 2547 จำนวนเงิน 13.15 ล้านบาท

- โรงงาน อาคารสำนักงาน อาคารให้เช่าและอาคารที่พักอาศัยในโรงงาน

จำนวน 11 บริษัท มีมูลค่าทางบัญชี ณ วันที่ 31 ธันวาคม 2547 จำนวนเงิน 300.20 ล้านบาท
ที่ดินและอาคารโรงงานรวม ติดจำนองสถาบันการเงินมูลค่ารวม 801.385 ล้านบาท

(ค) เครื่องจักร เครื่องจักรที่มีกรรมสิทธิเป็นเจ้าของ จำนวนรวม 295 เครื่อง มูลค่าทางบัญชี ณ
วันที่ 31 ธันวาคม 2547 จำนวนเงิน 254.41 ล้านบาท ติดจำนองสถาบันการเงินมูลค่ารวม
397.95ล้านบาท (2) ราคาประเมินของที่ดินและอาคารที่มีไว้เพื่อขาย

ไม่มี

(3) สินทรัพย์ที่ไม่มีตัวตนที่สำคัญในการประกอบธุรกิจ เช่น สิทธิบัตร สัมปทาน ลิขสิทธิ์

เครื่องหมายการค้า

  ไม่มี

  (4) นโยบายการลงทุนในบริษัทย่อยและบริษัทร่วม

  ณ วันที่ 31 ธันวาคม 2547 บริษัทมีเงินลงทุนในบริษัทย่อยและบริษัทร่วมในธุรกิจต่างๆ

คือ ธุรกิจผลิตสินค้าเพื่อจำหน่าย มูลค่ารวม 862.57 ล้านบาท และธุรกิจบริการมูลค่ารวม 8.90
ล้านบาท

โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 26.33 ของสินทรัพย์รวม 

บริษัทมีนโยบายการลงทุนในธุรกิจที่เกี่ยวกับยางพารา คือ น้ำยางข้นและผลิตภัณฑ์จากยาง
การลงทุนแต่ละครั้ง ไม่มีการกำหนดสัดส่วนการลงทุนเทียบกับสินทรัพย์รวม แต่จะพิจารณาถึง
โอกาสความสำเร็จของโครงการ และกำหนดเงินลงทุนตามที่จำเป็นต้องใช้ของโครงการ

ทางด้านนโยบายการบริหารงานจะมีการแต่งตั้งกรรมการบริษัทหรือตัวแทนเข้าไปดำรงตำแหน่งกรรมการบริษัทและผู้มีอำนาจลงนามในบริษัทย่อยและบริษัทร่วม
เพื่อให้มีอำนาจควบคุมและมีส่วนร่วมในการกำหนดนโยบายในการดำเนินธุรกิจ
1. ปัจจัยความเสี่ยง

(1) ความเสี่ยงจากราคาและปริมาณวัตถุดิบ

บริษัทและบริษัทย่อยดำเนินธุรกิจผลิตและจำหน่ายน้ำยางข้น
และผลิตภัณฑ์สำเร็จรูปที่ใช้น้ำยางข้นเป็นวัตถุดิบหลัก ดังนั้น
ความผันผวนของราคาวัตถุดิบน้ำยางสดมีผลโดยตรงต่อต้นทุนการผลิตสินค้า
ซึ่งราคาของน้ำยางสดเคลื่อนไหวในลักษณะที่สะท้อนสภาวะอุปสงค์และอุปทานของตลาดยางพาราโลก
ปัจจัยที่มีผลต่อต้นทุนการผลิตของบริษัทคือ การนำเข้ายางพาราของประเทศจีน ซึ่งในปี 2547
นี้ระดับการนำเข้ายางพารายังคงสูงต่อเนื่องจากปี 2546
และการที่สต็อกยางพาราในประเทศผู้ใช้หลักรายต่าง ๆ อยู่ในระดับปริมาณที่ต่ำมาก
ทั้งสองปัจจัยนี้เป็นสิ่งที่ผลักดันอุปสงค์และทำให้ราคายางพาราสูงอย่างต่อเนื่อง
ส่งผลต่อต้นทุนผลิตของน้ำยางพาราเข้มข้นและผลิตภัณฑ์สำเร็จรูปของบริษัท
เพื่อเป็นการลดความเสี่ยงนี้
บริษัทจึงมีการทำสัญญาซื้อขายกับลูกค้าส่วนหนึ่งโดยใช้ราคาขายน้ำยางข้นที่อ้างอิงจากราคายางในตลาดโลก
เพื่อลดผลกระทบจากความผันผวนของต้นทุนวัตถุดิบ

ในแง่ปริมาณวัตถุดิบน้ำยางสดนั้น
มีลักษณะเป็นพืชผลเกษตรที่มีปริมาณผลผลิตอ่อนไหวต่อปัจจัยเรื่องภูมิอากาศ
ประกอบกับปริมาณผลผลิตมีลักษณะเป็นไปตามฤดูกาล
ทำให้ยากต่อการคาดการณ์จำนวนวัตถุดิบที่แน่นอนที่จะป้อนเข้าสู่โรงงาน อย่างไรก็ตาม
การที่บริษัทมีโรงงานผลิตกระจายอยู่ใน 3 ภาค ในประเทศ
ทำให้ลดความเสี่ยงจากการขาดแคลนวัตถุดิบลงได้

(2) ความเสี่ยงด้านการเงิน

จากสถานการณ์ราคายางโลกตั้งแต่ปี 2546 และ ต่อเนื่องมาถึงปี 2547
ที่ราคายางมีการปรับตัวสูงขึ้นอย่างต่อเนื่อง
ทำให้บริษัทต้องใช้เงินทุนหมุนเวียนสูงขึ้นในการซื้อวัตถุดิบ เพื่อทำการผลิตสินค้าและเก็บสต็อก
ซึ่งสถาบันการเงินที่ให้การสนับสนุนการดำเนินงานของบริษัทเข้าใจในสถานการณ์และให้ความสนับสนุนด้านเงินทุนหมุนเวียนเพิ่มขึ้น
ส่วนที่ 1

  ข้อมูลสรุป (Executive Summary)

บริษัท บริษัทย่อย บริษัทร่วมประกอบธุรกิจหลักเป็นผู้ผลิตน้ำยางข้นและผลิตภัณฑ์จากน้ำยางข้น
ดำเนินธุรกิจสวนยาง เป็นนายหน้าในตลาดสินค้าเกษตรล่วงหน้า
และเป็นผู้ให้บริการขนส่งน้ำยางข้นทางเรือ ซึ่งเป็นธุรกิจที่เกี่ยวเนื่องกับอุตสาหกรรมยางพารา
บริษัทผลิตสินค้าที่ได้มาตรฐาน โดยหลายบริษัทในกลุ่มได้รับการรับรองคุณภาพในระบบ ISO
9001:2000 และ ISO 14001 บริษัทมุ่งเน้นในด้านคุณภาพและการส่งมอบสินค้าทุกฤดูกาล

การดำเนินธุรกิจในปี 2547 เกิดทั้งโอกาสที่ทำให้ธุรกิจเติบโต กล่าวคือ
บริษัทสามารถเพิ่มปริมาณขายน้ำยางข้นขึ้นมาสู่ระดับ 155,000 ตัน เพิ่มขึ้นร้อยละ 13
เมื่อเทียบกับปีก่อน ทำให้บริษัทยังคงเป็นผู้นำตลาดน้ำยางข้น
โดยสามารถเพิ่มส่วนแบ่งการตลาดได้ต่อเนื่องตลอด 4 ปีที่ผ่านมา จากส่วนแบ่งการตลาดที่ร้อยละ
15 ในปี 2544 ขึ้นมาเป็นร้อยละ 18 ในปี 2547
นอกจากนี้ยังสามารถเพิ่มกำไรขั้นต้นของธุรกิจน้ำยางข้นได้ 78 ล้านบาท
ซึ่งถือได้ว่าบริษัทสามารถบรรลุวัตถุประสงค์ในการดำเนินงานของธุรกิจหลัก
ส่วนอุปสรรคที่เกิดขึ้นในการประกอบธุรกิจที่เกิดจากปัจจัยภายนอก ได้แก่
ความผันผวนของค่าเงินบาทในช่วงต้นปี ที่ทำให้ผู้ส่งออกส่วนใหญ่ได้รับผลขาดทุนจากอัตราแลกเปลี่ยน
และ
ผลการดำเนินงานของบริษัทในเครือที่ยังไม่สามารถสร้างกำไรเนื่องจากภาวะการแข่งขันในตลาดต่างประเทศที่รุนแรง

บริษัทเชื่อมั่นว่าการบริหารงานที่มีประสิทธิภาพภายใต้การใช้แนวทางบริหารงานแบบ Balanced
Scorecard ที่บริษัทได้เริ่มใช้มาเป็นปีที่ 4 และ
มีการพัฒนาอย่างต่อเนื่องจะสามารถทำให้บริษัทบรรลุเป้าหมายที่ตั้งไว้ นอกจากระบบ Balanced
Scorecard แล้ว การใช้เทคโนโลยีอันทันสมัย เพื่อการสื่อสารกับโรงงานผลิตน้ำยางข้นของบริษัท
เพื่อให้ได้ข้อมูลการผลิตอันรวดเร็ว และ สามารถทราบข่าวสารด้านปริมาณวัตถุดิบที่ทันเวลา
เป็นเครื่องมือสำคัญที่บริษัทได้ริเริ่มใช้ เพื่อให้สามารถสร้างความได้เปรียบทางการแข่งขัน
11. รายการระหว่างกัน

(1) รายการระหว่างกันกับบุคคลที่อาจมีความขัดแย้งในปี 2547 ในปี 2547 บริษัทฯ
มีรายการธุรกิจที่สำคัญกับบริษัทและบุคคลที่เกี่ยวข้องกัน
ซึ่งเกี่ยวข้องกันโดยการมีผู้ถือหุ้นหรือกรรมการหรือผู้บริหารบางส่วนร่วมกัน
รายการที่เกิดขึ้นเป็นไปโดยทางการค้าปกติดังนี้

[]

  (ก) รายการซื้อ-ขายระหว่างกันที่เกี่ยวกับการค้าปกติ

[]

  (ข) รายการซื้อ-ขายระหว่างกันที่ไม่เกี่ยวกับการค้าปกติ ไม่มี

  (ค) รายการให้บริการระหว่างกัน

บจก.ไทยเท็คซ์ มินิ ลาเท็คซ์ แฟคตอรี่ ได้เช่าที่ดินเนื้อที่ 10 ไร่ จากนายประกิต วรประทีป
บุคคลที่เกี่ยวข้องกัน เพื่อตั้งโรงงานน้ำยางข้นขนาด 5 เครื่องที่จังหวัดจันทบุรี ค่าเช่าปีละ 60,000
บาท ระยะเวลาเช่า 10 ปี สัญญาเช่าหมดอายุเดือนสิงหาคม 2555

  (ง) รายการดอกเบี้ยรับและดอกเบี้ยจ่ายระหว่างกัน

ไม่มี

  (จ) รายการค้ำประกันหนี้สินระหว่างกัน

  บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์

เท๊คซ บจก.เอ็กซ์เซลรับเบอร์ และ บจก.โอเรียนท์สุราษฎร์รับเบอร์ลาเท็คซ์
ค้ำประกันหนี้สินจากสถาบันการเงินให้แก่บจก.ที อาร์ แอล ซี บริษัทที่เกี่ยวข้องกัน จำนวน 5.3
ล้านบาท

นโยบายในการกำหนดราคาของรายการระหว่างกัน

รายละเอียดนโยบายอยู่ในหมายเหตุงบการเงิน ข้อที่ 4 หน้าที่ 6-13
ในรายงานงบการเงินประจำปี 2547 ที่ได้รับการตรวจสอบจากผู้สอบบัญชีรับอนุญาต

(2) ความจำเป็นและความสมเหตุสมผลของรายการ -
รายการซื้อ-ขายระหว่างกันที่เกี่ยวกับการค้าปกติ รายการระหว่างกันต่างๆ
เป็นรายการที่มีการซื้อ-ขายระหว่างกันมาเป็นเวลานาน โดยซื้อขายกันตามนโยบายราคาตลาด -
รายการให้บริการระหว่างกัน โรงงานขนาดเล็กขนาด 5 เครื่อง ไม่ควรมีเงินลงทุนสูง
ค่าเช่าที่ดินแปลงดังกล่าวอยู่ในอัตราที่ต่ำกว่าราคาตลาดในทำเลนั้น
ทำให้บริษัทไม่มีภาระการลงทุนสูง - รายการค้ำประกันหนี้สินระหว่างกัน
การค้ำประกันให้แก่บริษัทที่เกี่ยวข้องกัน คือ บจก.ที อาร์ แอล ซี (ผู้ถือหุ้นใหญ่สัดส่วนร้อยละ
12.40) เป็นรายการที่เกิดขึ้นตั้งแต่ในอดีตที่บริษัทดังกล่าวเป็นบริษัทแม่ของกิจการทั้งกลุ่ม

  คณะกรรมการบริษัทและคณะกรรมการตรวจสอบได้รับรองรายการระหว่างกันข้างต้น เมื่อวันที่

22 กุมภาพันธ์ 2548

(3) มาตรการหรือขั้นตอนการอนุมัติการทำรายการระหว่างกันที่เกี่ยวกับการค้าปกติ
คณะกรรมการบริษัทฯ จะประชุมเพื่อกำหนดนโยบายราคาปีละหนึ่งครั้ง
ระดับผู้จัดการจะเป็นผู้นำนโยบายมากำหนดและอนุมัติราคาในการทำรายการแต่ละครั้ง

(4) นโยบายหรือแนวโน้มการทำรายการระหว่างกันในอนาคต
บริษัทไม่มีนโยบายการทำรายการใหม่ แต่ถ้าจำเป็น จะพิจารณาให้เกิดประโยชน์สูงสุดต่อผู้ถือหุ้น
ส่วนรายการในปี 2547 ก็ยังคงมีต่อเนื่องในปี 2548
7. ข้อพิพาททางกฏหมาย

บริษัทและบริษัทย่อยไม่มีคดีหรือข้อพิพาททางกฏหมายที่มูลค่าเกินกว่าร้อยละ 5 ของส่วนของผู้ถือหุ้น ณ
วันที่ 31 ธันวาคม 2547 ไม่มีคดีที่จะกระทบต่อการดำเนินธุรกิจของบริษัทอย่างมีนัยสำคัญ
และไม่มีคดีที่มิได้เกิดจากการประกอบธุรกิจโดยปกติของบริษัท
ส่วนที่ 2 บริษัทที่ออกหลักทรัพย์

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
ประกอบธุรกิจผลิตและจำหน่ายผลิตภัณฑ์ที่ได้จากน้ำยางพาราธรรมชาติ อันได้แก่ น้ำยางพาราเข้มข้น
ยางแผ่นรมควัน และยางแท่ง ตลอดจนผลิตผลพลอยได้จากน้ำยางทุกชนิด โดยผลิตภัณฑ์หลัก คือ
น้ำยางพาราเข้มข้น ที่ตั้งสำนักงานใหญ่อยู่ที่ 99/1-3 หมู่ 13 กฤษดานคร 21 ถนนบางนา-ตราด
กม.7 ตำบลบางแก้ว อำเภอบางพลี จังหวัดสมุทรปราการ 10540 ทะเบียนบริษัทเลขที่
0107536000137 Home Page http://www.thaitex.com โทรศัพท์ (662) 751-7171 (36
คู่สาย), 751-7140-75 โทรสาร (662) 316-3938, 316-5873, 316-2485